Døden i sykeværelset
Store norske leksikon,Kunst og estetikk,Bildende kunst,Kunsthistorie,Norsk bildende kunst fra 1800-1945
Døden i sykeværelset er tittelen på et maleri av Edvard Munch. Det ble malt, antagelig i 1892, i kasein-teknikk. En utgave av bildet ble i 1910 skjenket Nasjonalgalleriet i Oslo av Olaf Schou, en annen tilhører Oslo Kommunes Kunstsamlinger.
Motivet knytter seg til Munchs erindring om søsteren Sophies død i 1877, og inngår i den serie av motiver som Munch betegnet som Livsfrisen. Den døende sitter i en kurvstol til høyre i bakgrunnen, og ved siden av sees faren og tanten. Kunstnerens bror Andreas går mot døren til venstre. I forgrunnen sees Edvard selv, søsteren Inger stående og søsteren Laura sittende.Munch har også behandlet motivet i bilder som Det syke barn, Vår og Ved dødssengen. Les mer i Store norske leksikon Edvard Munch Livsfrisen